cyanic-selkie/wikianc huggingface dataset:
Теорија на компаративни предности
Пример за компаративни предности
Од табелата се гледа дека земјата Б е подобра (поефикасна) од земјата А во производството на двата производа, односно таа има апсолутни предности. Меѓутоа, може да се забележи дека во производството на храна, земјата Б е трипати поефикасна од земјата А, додека во производството на текстил таа е поефикасна само 1,33 пати. Тоа значи дека земјата Б е релативно поефикасна (има компаративна предност) во во производството на храна, додека земјата А е релативно поефикасна (има компаративна предност) во производството на текстил. Оттука, оваа теорија тврди дека секоја земја треба да се специјализира и да го произведува само оној производ каде има компаративна предност. Во примерот, земјата А треба да се специјализира во производството на текстил, а земјата Б треба да се специјализира во производството на храна, зашто само така двете земји најефикасно ќе ги искористат своите производни фактори. Ваквата специјализација во производството значи дека земјата А ќе купува храна од земјата Б, која пак ќе купува текстил од земјата А. На пример, ако претпоставиме дека земјата А ќе префрли 20 милиони производни фактори од производството на храна во производството на текстил (каде има компаративна предност), додека земјата Б ќе префрли 10 милиони производни фактори од производството на текстил во производството на храна (каде има компаративна предност). Тоа ќе им овозможи на двете земји да го зголемат вкупното производство, а тоа значи да остварат поголема потрошувачка.
Табелата покажува дека по специјализацијата, земјата А двојно го зголемила производството на текстил (од 60 на 120 милиони метри), додека земјата Б го зголемила производството на храна од 600 на 750 милиони кг., односно вкупното производство на двете земји заедно се зголемило од 800 на 850 милиони кг храна и од 140 на 160 милиони метри текстил. Ако двете земји се договорат да тргуваат меѓу себе по цена од 2,5 кг храна за едне метар текстил, односно земјата А да ѝ продаде на земјата Б 50 милиони метри текстил за 125 милиони кг храна, тогаш со посредство на меѓународната трговија двете земји ќе остварат поголема потрошувачка.
Леонардо Улоа
Хосе Леонардо Улоа (роден во Хенерал Рока, 26 јули 1986) — аргентински фудбалер, напаѓач, кој моментално е без клуб.
Рани години / Кастелjон
Роден во Хенерал Рока, Рио Негро, Улоа ја започнал својата кариера во 2002 година, играјќи за екипата од аргентинската Втора дивизија Комисион де Активидадес Инфантилес. Во 2005 тој се преселил во прволигашот Сан Лоренцо, каде што тој бил дел од тимот кој ја освои Клаусура 2007.
Набргу потоа, Улоа му се приклучил на Арсенал де Саранди во кој не останал долго, бидејќи на почетокот на 2008 година се преселил во екипата на Олимпо. Меѓутоа поради несогласувањата со клубот во летото истата година, тој се преселил во Шпанија потпишувајќи за екипата од Сегунда Дивизион Кастељон, каде повторно ќе соработува со поранешниот соиграч и сонародник од екипата на КАИ Хозе Карлос Табарес. Тој постигнал 16 гола во неговата дебитантска сезона, со што бил најдобар стрелец на својот тим и шести во лигата. Следната сезона Улоа имал слични бројки во своите перформанси - 15 гола на 38 натпревари, но Кастељон завршил на 22.место последно) во лигата и испаѓа во понизок ранг.
Алмерија
Кон крајот на јуни 2010 година Улоа го напуштил Кастељон, но останал во Шпанија потпишувајќи пет-годишен договор со Алмерија која таа сезона се натпреварувала во Ла Лига. Тој го направил своето деби за андалузијците на 29 август 2010, во ремито без голови против Осасуна влегувајќи како замена во второто полувреме на местото на Корона. Веќе во следниот натпревар игран на 13 септември, Улоа го постигнал својот прв гол во дресот на Алмерија во последните моменти од натпреваротна домашен терен со Реал Сосиедад за да израмни на 2-2, по одличен поединечен продор. Следниот месец, против истиот противник во Копа дел Реј тој постигнал два гола во последните 20 минути за да му помогне на својот тим да се врати од 0-2 и да победи со 3-2, во Баскија. На 22 декември 2010 година, повторно во натпревар од купот, Улоа постигнал три гола и асистирал за уште еден, кога Алмерија ја совалада Мајорка со 4-3 во првиот натпревар, и поминале понатаму со вкупен резултат 8-6. На 16 јануари 2011 година го постигнал својот пет првенствен гол за да изедначи на 1-1 во ремито на домашен терен против Реал Мадрид, откако ја завршил одличната акција на сонародникот Пабло Пјати. Својата прва сезона во дресот на Алмерија ја завршил со 7 постигнати гола во Ла Лига на 34 натпревари (но само 16 како стартер) и 6 гола во купот. Сепак, Алмерија завршува на последното место со 30 освоени бода и испаѓа во Сегунда и покрај добрите настапи во Копа дел Реј каде стигнале до полуфиналето и биле елиминирани од Барселона со вкупен резултат 8-0.
Улоа останал во Алмерија и покрај испаѓањето на клубот и бил најдобар стрелец во Сегунда Дивизион за сезоната 2011-12 со 28 гола, вклучувајќи го и хет-трикот против Гвадалахара во победата со 4-0. И покрај обемниот придонес на Улоа, Алмерија завршила на 7. место и без шанса да се бори за враќање во Ла Лига.
Последната сезона во клубот за него била најлоша, постигнувајќи само 4 гола на 18 натпревари во Сегунда пред да замине во Англија во јануарскиот преоден рок.
Брајтон и Хоув Албион
На 2 март 2013 година, Улоа станал првиот играч кој успеал да постигне хет-трик на Стадионот Амекс, во победата на Брајтон со 4-1 над Хадерсфилд Таун. Две недели подоцна, тој постигнал два гола против Кристал Палас во победата со 3-0, исто така на домашен терен, придонесувајќи за првата победа на Брајтон на домашен терен над овој противник уште од 1988 година; менаџерот Гус Појет го опишал Улоа како "различни класа". Тој продолжил да постигнува голови откако на 30-ти истиот месец, го реализирал својот деветти гол во 12 натпревари во ремито 2-2 со Нотингем Форест.
На 27 април 2013 Улоа го постигнал голот со кој го потврдил местото на Брајтон во плејофот, откако во 88-мата минута го постигнал победничкиот гол за да обезбеди успех со 2-1 над Лидс Јунајтед. Сезоната ја завршил со 9 првенствени гола и еден во ФА купот, но Брајтон не успеал да избори промоција во Премиер лигата.
Следната сезона, Улоа постигнал 14 првенствени гола помагајќи му на Брајтон да заврши на 6. место и да дојде до уште една шанса преку плејофот да избори промоција, но и овојпат тие биле елиминирани во првата рунда со вкупен резултат 6-2 од Дарби Каунти. Постигнал и два гола во ФА купот.
Лестер Сити
На 22 јули 2014 година, по неколку неделни шпекулации, Улоа му се приклучи на неодамна промовираниот Премиерлигаш Лестер Сити на четиригодишен договор за клупски рекорд од 8.000.000 £. По комплетирањето на трансферот му бил предаден дресот со број 23., последен пат носен од шпанскиот дефанзивец Игнаси Микел.
Улоа бил стартер на своето деби во Премиер лигата на 16 август дома против Евертон, и постигнал гол само по 22 минути игра во ремито 2-2. Тој бил стрелец и во својот трет настап, против Арсенал на 31 август, повторно на домашен терен и повторно во 22-рата минута во натпревар што завршил нерешено 1-1. На 13 септември, Улоа го постигнал единствениот погодок во натпреварот нагости кај Стоук Сити (0-1), со што им ја донел првата победа на лисиците во првенството. Осум дена подоцна, тој постигнал два гола во победата со 5-3 над. Првата сезона во Премиер лигата ја завршил со 37 настапи и 11 гола.
Хет-трик
Во својата кариера досега Леонардо Улоа на четири натпрвари успеал да постигне хет-трик, односно три или повеќе гола. Еднаш додека настапувал за Кастељон двапати за Алмерија и еднаш во дресот на Брајтон.
Сухострел
Сухострел — село во Општина Симитли.
ФК Милан сезона 2021-2022
Сезоната 2021-2022 година — 123-ра сезона во историјата на ФК Милан и нивната 88-та во најсилното италијанско фудбалско првенство. Милан се натпреварува во Серија А и во Купот на Италија. Милан исто така се квалификувал во Лигата на шампиони.
Милан во последното коло од сезоната ја обезбедил 19-та шампионска титула во Италија, со клупски рекорд од 86 бодови. Тоа била нивната прва титула во лигата од сезоната 2010-11.
Летен прозорец
Зделките официјализирани претходно стапиле на сила од 1 јули 2021 година.
Табела
{|
Натпревари и голови
! colspan=14 style=background:#dcdcdc; text-align:center| Голмани
! colspan=14 style=background:#dcdcdc; text-align:center| Одбрана
! colspan=14 style=background:#dcdcdc; text-align:center| Forwards
! colspan=14 style=background:#dcdcdc; text-align:center| Играчи кои потпишале за друг клуб во текот на сезоната
Сушица (Пиринско)
Сушица — село во Општина Симитли.
Хуонски јазици
Хуонските јазици сочинуваат подгрупа на северните новогвинејски јазици од групата на западноокеански јазици од семејството на австронезиски јазици. Јазиците се зборуваат во Нова Гвинеја.
Класификција
Јазиците се класифицирани како:
Според анализата на Базата на основни австронезиски зборови од 2008 година, нумбамските јазици се дел од нгероанско-витијаските јазици.
Спомен-куќа на НОБ (Севастополска)
Спомен куќа – меморијален музеј на НОБ, се наоѓа на улица „Севастополска“ број 5, Дуќанџик, Скопје. Куќата се наоѓала на десниот брег од реката Серава, и била многу оштетена по катастрофалниот земјотрес во Скопје, а потоа била обновена. Во 1975 година, во неа била отворена музејска поставка со експонати кои сведочат за настаните од НОВ во Македонија. Градбата е заведена како културно наследство на Македонија под називот '''Куќа на ул. „Севастополска“ бр. 5'''.
Историска позадина
По започнувањето на вооруженото востание во Македонија во 1941 година, покраинското раководство на партијата преземала мерки да се обезбедат услови за работа на партиското и военото раководство. Во Скопје постоеле неколку куќи и станови во кои се чувала партиска документација, се вршеле средби и состаноци, и слично. Кон крајот на 1941 и почетокот на 1942 година, оваа куќа е одбрана како сигурна, бидејќи ги задоволувала условите за илегална работа. Семејството на Гиго Михајловски се вселило во куќата во почеток на 1942 година, и сè до јуни 1944 година, оваа куќа била место за состаноци на партизанските и воените раководители.
Во куќата и во дворот биле изградени скривници за илегалци и за партиски материјали, а техниката била сместена во визбата. И пералната била претворена во скривница, исто така, под двојното дно се криеле материјали.
Тросково
Тросково — село во Општина Симитли.
Географија и местоположба
Село Тросково се наоѓа во планински реон. Сместено е во источните падини на планината Влаина, на надморска височина од околу 500 м
Културни и природни знаменитости
Тросковски манастир "Свети Архангел Михаил"
Национална опера на Украина
Националната опера на Украина (украински: Національна опера України) се наоѓа во центарот на Киев. Операта била основана во летото на 1867 година, како трета во Украина, по оние во Одеса и Лавов. Денеска, Киевската опера се вика според украинскиот писател Тарас Шевченко.
Првиот настап се случил на 8 ноември 1867 година. Претставата била за Асколдската могила од Алексеј Верстовски. Првичниот успех се должел на вокалните таленти во тоа време. Во следните претстави се прикажувала и античката историја на Киев, и најмногу биле застапени руските настапи, опери, вклучувајќи ги оние на Руслан и Људмила од Михаил Глинка, Русалка од Александар Даргомиски, европските опери како Свадбата на Фигаро итн.
Во 1896 година, во објектот избувнал голем пожар, уништувајќи голем дек од музичката библиотека, костимите и разни реквизити. По пожарот, Градскиот совет објавил меѓународен конкурс за дизајн на новата зграда за оперскиот театар во Киев. Победил предлогот на Виктор Александрович Шретер. Надворешноста била дизајнирана во стил нео-ренесансна. За внатрешни работи бил користен класичен стил.
Трка околу Полска 2020
Трка околу Полска 2020 — 77. издание на велосипедската етапна Трка околу Полска, која се одржала помеѓу 5 и 9 август како седми настан во сезоната на Светската турнеја.
Трката започнала на 5 август, што било годишнина од смртта на белгискиот возач Бјорг Ламбрехт на последното издание на трката, а завршила на 9 август, по пет одржани етапи. Трката првично требало да се одржи од 5 до 11 јули, но била одложена поради пандемијата на коронавирусот. Во чест на Ламбрехт, бројот 143, кој бил носен од Ламбрехт во 2019 година, бил повлечен од трката.
Откако се одвоил на четвртата етапа и ја освоил етапата со над минута и пол, белгискиот возач Ремко Евенепул од се одржал со солидно водство пред данскиот возач Јакоб Фуглсанг од  и британскиот возач Сајмон Јејтс од  и ја посветил победата на колегата Фабио Јакобсен, кој паднал на првата етапа и се здобил со сериозни повреди. Освојувајќи ја трката со 20 години и 197 дена, Евенепул станал трет најмлад победник и втор најмлад различен победник, на Трка околу Полска по Дариуш Барановски, кој ја освоил трката во 1991 и во 1992 година со 19 и 20 години, соодветно.
Екипи
Бидејќи Трката околу Полска е настан од Светската турнеја, сите деветнаесет UCI World Tour екипи биле автоматски поканети и се обврзани да учествуваат на трката. Покрај полската национална екипа, уште две други професионални континентални екипи настапиле, со што главната група имала 22 екипи. Секоја од екипите имала по седум возачи, со што почетната група броела 154 возачи. Од нив, 138 возачи ја завршиле трката.
Поредок
На Трката околу Полска 2020 биле доделени четири различни маички. Генералниот пласман бил пресметуван преку додавање на завршните времиња на секој возач по секоја етапа, дозволувајќи временски бонуси за првите тројца на средните спринтови (три секунди за првиот, две секунди за вториот и една секунда за третиот) и на крајот на сите етапи: етапниот победник освојувал десет секунди бонус, додека вториот и третиот, шест и четири секунди соодветно. Предводникот на генералниот пласман ја добивал жолтата маичка; бил сметан за најважен пласман на Трката околу Полска 2020 и победникот на пласманот бил сметан како победник на трката.
Постоел и планински пласман, каде што водството било означено со сина маичка со точки. Во планинскиот пласман бодови се добивале со пристигнување прв на врвот на некое искачување пред другите. Секое искачување било категоризирано од прва, втора, трета или четврта категорија, каде што повеќе бодови имало на повисоките категоризирани искачување. Удвоени бодови се добивало на искачувањето на премиер прва категорија на завршната етапа.
Дополнително, постоел и спринтерски пласман, каде се доделувала белата маичка. Во боводниот пласман, велосипедистите добивале бодови ако завршиле меѓу првите дваесет на етапата. За победа на етапата се освојувало 20 бода, со еден бод помалку до 1 бод за 20. место. Четвртата и последна маичка го претставувала пласманот за активен возач, означен со сина маичка. Ова било одлучувано на средните спринтови, каде што се доделувале бодови во скалата 3-2-1.
Постоел и пласман за полски возачи. Се пресметувал и екипен пласман, каде што се земале времињата на најдобрите тројца возачи од секоја екипа по секоја етапа; водечката екипа на крајот на трката била онаа со најмало вкупно време.
Ратевски бамбурци
Ратевски бамбурци — манифестација во селото Ратево, Малешевија, која се одржува на 20 јануари (Свети Јован Крстител), кога жителите се маскираат и дефилираат низ селото со маски направени од животински кожи.
Бамбурците се симбол на селото, за чиј настан се верува дека постои од првите жители на селото Ратево.
Потекло на поимот
Селаните за името „бамбурци“ сметаат дека најверојатно е некоја варијанта на името „бабари“, додека постарите жители дека првиот термин за маскираните поворки бил „русалије“.
Подготовка
Подготовката на маските се правела во посебно одредени простории и посебни дружини, најчесто во периодот на некрстени денови, односно од Божиќ до Водици.
Учесниците најчество подготвуваат костуми од животински кожи, овчи или козји. Покрај шиењето на кожите, се собираат и рогови, ѕвонци и клопотарци. Кожите се обработуваат со сол, а подоцна се оставаат да се исушат. Подготовката на кожите трае околу две недели, а дел од нив се тешки и до 70 килограми.
Одржување
Бамбурците имаат пагански елементи, но се одржуваат на празникот Свети Јован Крстител (20 јануари) секоја година. Поворките излегуваат маскирани на мегданот и по одреден ред ги извршуваат обредните елементи.
Покрај локалниот карактер, манифестација вклучува и дефиле на групни маски од други градови во Македонија, а во последните години е посетен и од групи од соседните држави.
Амерсбек
Амерсбек (Ammersbek) — општина во округот Штормарн, во Шлезвиг-Холштајн, Германија. Се наоѓа околу 4 километри северозападно од Аренсбург и 23 километри североисточно од Хамбург. Општината припаѓа на метрополитенската област Хамбург.
Машка кошаркарска репрезентација на Југославија
Машката кошаркарска репрезентација на Југославија бил репрезентацијата кој ја претставувал државата на меѓународните кошаркарски турнири. Оваа репрезентација првично го претставувало Кралството Југославија, а подоцна СФРЈ. Југославија била член на ФИБА Европа до 1991 година, бидејќи по распадот на државата се создале следните нови репрезентации: Машка кошаркарска репрезентација на Македонија, Машка кошаркарска репрезентација на Словенија, Машка кошаркарска репрезентација на Хрватска, Машка кошаркарска репрезентација на Босна и Херцеговина, Машка кошаркарска репрезентација на Црна Гора и Машка кошаркарска репрезентација на Србија. Југославија имала осум настапи на Олимпијадите (едно злато, три сребра, една бронза), единаесет учества на светските турнири (три злата, три сребра, две бронзи) и 21 учество на Евробаскетот со пет злата, четири сребра и три бронза.
Черниче
Черниче — село во Општина Симитли.
Географија и местоположба
Убавото мало село Черниче е опколено од планини. Се наоѓа во котлината на реката Струма. Веднаш до селото се наоѓа планината Пирин. Други села,што се во близина на селото се Крупник, Полето, Полена и гр.Симитли.
Општествени установи
Во селото има црква и училиште Св. Кирил и Методиј.
Знак за степен
Симболот за степен ( ° ) е типографски симбол кој се користи, меѓу другото, за да претставува степени на агол (на пр. Во географските системи на координати ), часови (во медицинското поле), степени на температура, степен за алкохол или намален квалитет во музичка хармонија. Симболот се состои од мал кренат круг, историски нула глиф.
Фередоксински склоп
Во белковинската структура, фередоксинскиот склоп е чест α+β белковински (белковински) склоп со βαββαβ вторична структура на полипептидниот синџир. Структурно, фередоксинскиот склоп може да се смета како долга, симетрична шнола, која еднаш е свиена околу себе, така што нејзините две терминали β-нишки водородно се врзуваат за двете централни β-нишки, формирајќи четвороверижна, антипаралелна β-плоча, која од едната страна е покриена со два α-хеликса.
Вељуштец
Вељуштец — село во Општина Струмјани.
Грегори Крафорд
Грегори Филип Крафорд (Gregory Philip Crawford, р. 1965 во Елирија, Охајо, САД) е американски инженер и физичар. Тој моментално ја врши должноста на 22ри ректор на Мајамскиот универзитет во Оксфорд, Охајо. Претходно Крафорд беше проректор на универзитетот „Нотр Дам“ близу Саут Бенд, Индијана, САД. Неговата научна екпертиза е во оптика, фотоника и меки материјали за апликации во биомедицината.
Крафорд ги завршува сите степени на високо образование на Кентскиот државен универзитет во областа на математиката и физиката. Неговата докторска дисертација е од областа на хемиската физика на тема „Површинско вкотвување и еластични својства на ограничени течни кристали“. По докторирањето кратко работи како постдокторски научен соработник и се испробува во приватниот сектор. Во 1996 година се враќа во академските кругови како доцент на Брауновиот универзитет во Провиденс, Род Ајленд, САД. Таму, Крафорд предава инженерство и физика, а евентуално ја достигнува и деканската позиција во Дивизијата за инженерство. По влегувањето во управата, тој се префрла на универзитетот „Нотр Дам“ како декан на Колеџот за наука, а потоа ја води и универзитетската иницијатива за Калифорнија како проректор. Во 2016 година, Крафорд е назначен за ректор на Мајамскиот универзитет.
Крафорд е автор на повеќе од 400 научни трудови и доделени му се 21 патент за неговите изуми. Добитник е на бројни награди за истражувачката и педагошка дејност.
Во приватниот живот, Крафорд е оженет со Ренејт и има две ќерки. Грегори и Ренејт Крафорд се посветени на филантропија за медицински цели. Во 2010 година, тие возеа со велосипеди преку САД со цел да соберат средства за поддршка на истражувачките напори за наоѓање лек за Ниман-Пиковата болест од тип Ц.
Флаводоксински склоп
Флаводоксинскиот склоп е чест α/β белковински склоп, втор по честота после TIM цилиндарот. Тој е изграден од три слоеви, со паралелна β-плоча од пет бета нишки во сендвич помеѓу два α-завојни слоеви. Редоследот на нишките во рамките на плочата е 21345.
Вракуповица
Вракуповица — село во Општина Струмјани.
Сармски јазици
Сармските јазици, или познати како сармиски јазици, се подгрупа на северните новогвинејски јазици. Јазиците се зборуваат во покраината Папуа во Индонезија.
Јазици
Оваа група е составена од следниве јазици :
Машка кошаркарска репрезентација на Чехословачка
Машката кошаркарска репрезентација на Чехословачка бил репрезентацијата кој ја претставувал државата на меѓународните турнири. Таа била членка на ФИБА Европа до 1991 година и со распадот на државата се создале следните нови репрезентации: Машка кошаркарска репрезентација на Чешка и Машка кошаркарска репрезентација на Словачка. Чехослобачка имала 7 настапи на Олимпијадите (нема медали), 4 учества на светските првенства (нема медали) и 24 учества на Евробаскетот со едно злато, шест сребра и пет бронзи.
Трка ОАЕ
Трка ОАЕ — велосипедска трка во Обединети Арапски Емирати, која се одржува секоја година од 2019 година.
Историја
Првото издание на Трката ОАЕ е предвидено да се одржи помеѓу 24 февруари и 2 март 2019 година како дел од Светската турнеја.
Белина (интерпункција)
Се употребува: помеѓу зборовите за означување крај на зборот; На пример: Денеска е многу студено.
зад интерпункциските знаци: точка, запирка, точка и запирка, две точки, три точки, прашалник и извичник. кај датумите, ако месецот е напишан со римски број: 29.X 2018 г.; кај скратувањата, помеѓу два или повеќе скратени збора: и др., и сл.; помеѓу иницијали: Ј. Х. К. Џинот; при математички операции, пред и зад знакот: 22 — 12 = 10; меѓу бројот и знакот на мерната единица: 25 кг, 30 °C; (Ако се обележува степен на агол или географска ширина, тогаш не се остава празно место меѓу бројот и знакот:
меѓу бројот и знакот за процент или промил: 5 ‰; меѓу бројот и ознаката за паричната единица: 200 МКД, 100 €; пред и зад знакот за параграф: в. § 5. Белина не се употребува: пред реченичните знаци: точка, запирка, точка и запирка, две точки, три точки, прашалник и извичник; помеѓу наводниците, полунаводниците, заградите и текстот што е во нив; На пример: Не го прочтав романот „Крпен живот“.
меѓу десниот наводник, полунаводник, вториот дел од заградата и знакот што следува по нив; На пример: „Дојдете веднаш!“, рече таа и ја тресна вратата.
кај скратувањата, меѓу двете компоненти на сложен збор или полусложенка: т.н. (таканаречен), зам-дир. (заменик-директор). пред и зад косата црта кај сложените мерни единици и дропките: 60 км/ч, 4/5. зад запирката кај децималните броеви: 3,14. меѓу бројот и ознаките за позитивен и негативен број: -4, +20. зад двете точки при одвојување часови од минути и минути од секунди: 19:30 часот, 3:22 минути. кај апострофот пред самогласното р: ‘ржи, ‘рти. кај датумите, меѓу составните делови, ако месецот е напишан со арапска цифра: 30.10.2018 г.
Национална филхармонија на Украина
Националната филхармонија на Украина (украински: Національна Філармонія України) е концертна сала која се наоѓа во Киев, Украина. Честопати се нарекува и само Киевска филхармонија или Национална филхармонија.
Објектот бил изграден во 19 век, и се наоѓа на улицата Крештатик на Европски плоштад (Киев)|Европскиот плоштад. Тој претставува едно од најголемите знаменитости на градот. Во текот на своето постоење бил домаќин на бројни руски композитори како Сергеј Рахмањинов, Александар Скрјабин, Петар Илич Чајковски и познатте оперски пејачи како Леонид Собинов.
Бистричка парохија
Бистричка парохија — православна парохија на Македонската православна црква - Охридска архиепископија, дел од Битолското архијерејско намесништво на Преспанско-пелагониската епархија. Нејзиното седиште е во селската црква „Св. Ѓорѓи“. Парохиски свештеник е ереј Ќире Милевски.
Парохијата ги опфаќа селата: Бистрица, Барешани, Велушина, Граешница, Драгош, Жабени, Канино, Крстоар, Лажец, Олевени и Породин.
Цркви
Ова е список на црквите во парохијата. Можно е списокот да е нецелосен.
Структурно програмирање
Структурно програмирање — составување (пишување) на програми со користење на т.н. контролни структури за контрола на дејството на програмите и две техники на програмирање: програмирање одгоре надолу (top-down programming) и модуларно програмирање (modular programming). Со првата техника се врши разделување (расчленување) на задачата (проблемот) на поедноставни задачи-подзадачи, а со втората на модулите. Притоа, секој модул има точно одреден почеток и крај, како и ограничена должина. Секој модул реализира посебна функција. Модулите можат да се менуваат и да се тестираат независно еден од друг, а во програмата се повикуваат според зададен редослед.
Џајапурски јазици
Џајапурските јазици се подгрупа на северните новогвинејски јазици. Јазиците се зборуваат во покраината Папуа во Индонезија.
Јазици
Во оваа група се наоѓаат следниве јазици :
Кичевски октоих
Кичевски октоих – пергаментен македонски ракопис од средината на ⅩⅠⅠⅠ в. Бил пронајден во 1926 година од Томо Смилјаниќ-Брадина во црквата „Св. Атанасиј” во с. Премка (Кичевско) и заедно со други словенски ракописи ги предал во Музејот во Скопје, а кога директорот Р. Груиќ во 1937 година бил избран за професор на Богословскиот факултет во Белград, при заминувањето ги однел со себе и овие ракописи. Ракописот има вкупно 89 листови: 66 се чуваат во Музејот на Српската православна црква во Белград во збирката на Р. Груиќ (з И 110 и Г. 227) и 23 во Белградската народна библиотека (Рс 104). Во овој македонски октоих се зачувани преписи од две химнографски творби на Св. Климент Охридски: Канон за апостолите Петар и Павле на шести глас и Канон за Св. Троица на осми глас. Едно Климентово химнографско дело (Покаен канон за шести глас) е зачувано и во Премчанскиот требник.
Аренсбург
Аренсбург (Ahrensburg) — најголем град во округот Штормарн, во сојузната покраина Шлезвиг-Холштајн, Германија. Дел е од метрополитенската област Хамбург.
Негова позната знаменитост е ренесансниот замок од 1595 година. Други знаменитости се блиската црква. Аренсбург се наоѓа во Тунелтал (Tunneltal), во која Алфред Руст ископал многу артефакти од леденото доба.
До Аренсбург лесно се доаѓа со автомобил и воз, сместен на автопатот А1 и железничката линија помеѓу Ханзините градови Хамбург и Либек.
Рана историја
Аренбуршката Тунелтал е место на бројни ископувања од културата на доцниот палеолит. Културата од историчарите е наречена Аренсбуршка култура.
Среден век
Градот потекнува од век, кога грофовите на Шауенбург го основале селото Волденхорн (кое подоцна станало град Аренсбург) и соседните села Аренсфелде, Мајлсдорф и Бајмор. Волденхорн е првпат споменат во 1314 година. Во 1327 година, селото припаднало на цистерцијанскиот манастир Рајнфелд, а Волденхорн станал седиште на манастирскиот управник и останал како таков до средината на.
Замокот Арнесвелде (Arx Arnsburga) бил изграден околу 1200 година. Руини на замокот се видливи во шумата Хаген јужно од градот. Грбот на градот го прикажува замокот го горниот дел. Постојат документи за управници на замокот во 1295 и 1304 година. Во 1326 година, грофот Јохан III од Шауенбург го преместил своето седиште во Тритау и го напуштил замокот.
Нов период
По распуштањето на манастирите поради реформацијата, целата област потпаднала во посед на кралот на Данска. Тој ја доделил на неговиот генерал Даниел Ранцау во 1567 година. Неговиот брат и наследник Петер Ранцау го изградил ренесансниот замок во облик на воден замок, сега симбол на градот, а црквата во замокот околу 1595 година. Изградбата на сиромашните домови непосредно до црквата била пример.
Поседот на Ранцау бил тешко задолжен во средината на век и во 1759 година припаднал на стопанственикот Хајнрих Карл фон Шимелман. Шимелман го изменил замокот и селото во барокен стил и моменталниот изглед на градот ги прикажува овие планови.
На 7 јуни 1867 година селото Волденхорн станало слободна пруска заедница и се преименувало во Аренсбург со одлука на советот. Припаѓало на Амтот Аренсбург, од каде како слободна општина излегло во 1912 година.
Изградбата на железницата помеѓу Хамбург и Либек во 1865 година го направило Аренсбург привлечно одредиште за одмор надвор од Хамбург и бројот на жители се зголемил. До 1910 населението достигнало 2.750 жители. Припојувањето на различни села во 1928 година довело до зголемување на територијата на градот на 5 км2.
Изградбата на населбите „Дахајм/Хајмгартен“ (делумно на територија на моменталната општина Амерсбек) и „Ам Хаген“ (првично наречена „Населба Франц Зелте“) се случила во 1933 година, поради навалата на нови жители од Хамбург, кои барале помирно опкружување.
Кога Аренсбург добил градски права во 1949 година, градот имал 17.775 жители — скоро половина од нив биле бегалци од поранешните источни територии на Германија.
Градската инфраструктура била значително подобрена и проширена во текот на следните децении. Во исто време многу компании отвориле свои седишта и погони во близина на градот и придонеле Аренсбург да стане познат стопански центар во Шлезвиг-Холштајн.
Религија
Аренсбург бил седиште на лутеранскиот проректор за Штормарн од 1823 до 1899 година.
Аренсбург имал мала еврејска заедница до почетокот на 1930-тите. Синагогата била запалена во текот на Кристалната ноќ во 1938 година. Еврејските гробишта (отворени во 1822 година) сè уште можат да се видат во близина на градот (Аренсбург-Запад).
Меѓународни односи
Аренсбург е збратимен со следниве градови:
Добрејшово евангелие
Добрејшово евангелие – кирилско четвороевангелие од првата половина на ⅩⅠⅠⅠ век (1221?), 127 листа. Од нив 79 листа се чуваат во Софија, НБКМ бр. 17 (307). Преостанатите 48 листа што изгореле во 1941 година во Белград (НБС бр. 214) се достапни само во едицијата на Цонев. Именувано е според попот Добрејшо, најверојатно нарачувач на евангелието, кој се спомнува во неколку записи. Пронајдено е во Тулча, а претходно се наоѓало во Одрин, а уште пред тоа некаде во Западна Македонија. Препишано е во Северна Македонија од архаична јужномакедонска предлошка од повеќе писци со различни правописни навики. Евангелието е богато украсено со 87 иницијали и со портрети на евангелистите. Правописот е во основа двоеров, но без етимолошко разликување на еровите, а има и делови пишувани со едноеров правопис. Мешањето на носовките не е целосно спроведено, се наоѓа главно во глаголските форми, пред сè во аористот. Честа е вокализацијата на еровите (о, е) која се наоѓала веројатно веќе во предлошката, јатот се употребува и по шушкавите согласки (=5ша, 5лост6) слично како во најстарите глаголички текстови.
Педро Доминго Муриљо
Педро Доминго Муриљо (шпански: Pedro Domingo Murillo;  –  ) бил боливиски патриот и една клучните личности за независност на Горно Перу, денес Боливија, за време на боливиската војна за независност.
Животопис
На 17 септември 1757 година се родил Педро Доминго Муриљо во Ла Пас, тогашно Горно Перу, а денес Боливија. Неговиот татко Хуан Кириако Муриљо бил по потекло од поелитно семејство во Ла Пас, а неговата мајка била со староседелски корени. Хуан Кјарико учел за свештеник во католичка црква, а набрзо по раѓањето на Педро станал и свештеник. Хуан се грижел за неговото образование. Денес се верува дека Педро учел во Семинарскиот колеџ Сан Карлос во Ла Пас. Подоцна Педро се запишал на Универзитетот Сан Франсиско Хавиер од Чукисака, каде изучувал право, но го напуштил факултетот пред да го заврши. На 21 година тој се оженил со Олмедо Мануел де ла Коча во Потоси. После 3 години семејството се преселило во Ирупана, и се верува дека до тој момент имал барем 2 деца.
Уште од раните колонијални денови, контролата во Горно Перу од страна на шпанските власти била силна. Во 1780 година се одвил бунтот на Тупак Амару II. Муриљо помогнал да се совлада тој бунт и така тој бил назначен за поручник на милицијата.
Пет години подовна умрел Хуан Кириако Муриљо оставајќи го своето богатство на децата на Педро. За ова се побунила тетката на Педро, сестрата на татко му, Каталина Фелипе и покренала судска постапка. За време на постапката Муриљо лажно изјавил дека има завршено право. Тој го изгубил спорот и започнал да работи во рударската индустрија.
Активизам
Кога Франција навлегла во Шпанија за време на Наполеоновите војни и кога паднал од власт Фернандо VII, помеѓу населението во Новиот Свет се појавиле немири и негодувања. Дополнително на тоа, помеѓу леѓето сè уште биле свежи сеќавањата за насилната надвалст врз староседелците во Горно Перу. Во 1805 година бил дел од група која заговарала против шпанската власт, но бил откриен и донесен пред суд.
Регионалната влада на Горно Перу во Чукисака, Кралска аудиенција Чаркас, се загрижила за лојалноста на локалната власт. Многу набрзо се формирала хунта на 25 мај 1809 година. Во ситуација кога клалот не бил на власт, логиката на луѓето во Горно Перу ги насочувала на самоуправување. Самоопределувачко движење се појавило во регионот. Во меѓувреме, Муриљо заговарал и во Ла Пас, каде на 16 јули предводел востание. Востанието основало „заштитничка хунта“ („хунта туитива“, Junta Tuitiva) и барањето на Муриљо било независност на Горно Перу од Шпанија и ништо друго.
Овој бунт, револт или револуција е една од првите во Латинска Америка против Шпанската Империја. Монархијата ја увидела опасноста од ваквите движења и испратила кралски трупи во Боливија, дел од Перу а дел од Буенос Аирес. Набрзо овој бунт бил згаснат. Муриљо морал да пребега, но бил фатен од властите. На 29 јануари бил обесен со останатите од неговата дружба. На крајот од својот живот изјавил:
Список на ѕвезди во соѕвездието Змија
Ова е список на позначајни ѕвезди во соѕвездието Змија, надолно подредени според сјајноста.
ИЛИ врата
ИЛИ врата, ИЛИ коло или ИЛИ капија (OR gate) – дигитална логичка врата која извршува логичка дисјункција, нејзиниот излез ја следи таблицата на вистинитоста прикажана на десната страна. Логичка единица „1“ се добива ако кој било од влезовите е во состојба на логичка „1“.
Математичко-логичко разгледување
Видете ја статијата Логичка дисјункција.
Симболи
Постојат 3 симбола за ИЛИ коло, обичен („воен“, „американски“), европски или правоаголен (ИЕЦ) и ДИН симбол.
Алтернативи
Доколку на располагање нема ИЛИ коло, истото може да се изведе од НИ или НИЛИ кола, бидејќи НИ и НИЛИ колата се сметаат за „универзални кола“, што значи дека истите може да се користат за да се изведат сите други.
Хардверски опис и распоред на пиновите
ИЛИ колата се основни логички кола и како такви постојат во ТТЛ и CMOS изведба како интегрални кола. Интегралното коло 4071 од CMOS серијата 4000 составено е од четири независни ИЛИ врати со по два влеза.
Исто така постојат интегрални кола со ИЛИ врати со 3 и 4 влеза.
Трка ОАЕ 2019
Трка ОАЕ 2019 — 1. издание на велосипедската етапна трка Обединети Арапски Емирати, која се одржала помеѓу 24 февруари и 2 март како трет настан во сезоната на Светската турнеја.
Трката била освоена од Словенецот Примож Роглич од екипата.
Екипи
Бидејќи трката била додадена на Светската турнеја во 2019 година, сите UCI World Tour екипи биле поканети на трката, но не биле обврзани да учествуваат. Сепак, сите осумнаесет екипи настапиле на трката. Дополнително, две професионални континентални екипи се натпреварувале со што се заокружила главната група од 20 екипи.
Маргита девојка и Рајко војвода
Маргита девојка и Рајко војвода (српски: Маргита дјевојка и Рајко војвода) - српска епска песна. Песната прв ја запишал Вук Караџиќ, кој ја слушнал од старецот Рашко од селото Сабанти, во близината на Крагуевац.
Подарешки манастир „Св. Петка“
Градби
Во склоп на манастирот влегуваат една црква и конак.
Маргита девојка и Рајко војвода
Содржина
Рано наутро, девојката Маргита шета низ Срем и го колне војводата Рајко поради злосторствата што ги прават Турците. Рајко ја слуша клетвата и ѝ одговара дека тој не може да го одбрани Срем зашто е сам, додека во минатото во разни места имало бројни јунаци. Тогаш, Рајко се прободува во срцето и умира. Маргита ги оплакува умрените српски јунаци, а потоа и таа се прободува во срцето и паѓа мртва до војводата Рајко.
Подарешки манастир „Св. Петка“
Црква „Света Петка“
Градбата на црквата претставува крстокуполен храм со осумаголна купола и полукружна апсида на источната страна.
Господ никому не му останува должен
Господ никому не му останува должен (српски: Бог ником дужан не остаје) - српска епска песна. Песната прв ја запишал Вук Караџиќ, кој ја слушнал од Рово, момокот на Јован Обреновиќ.
Содржина
Браќата Павле и Радуле многу ја сакаат сестрата Јелица на која ѝ даваат разни поклони, меѓу кои и позлатено ноже. Завидливата сопруга на Павле ја прашува сопругата на Радуле дали знае некаква билка која ќе предизвика омраза меѓу браќата и сестрата, но таа ѝ одговара дека таквата љубов е разбирлива, зашто и неа ја сакале браќата. Тогаш, Павлевица го убива коњот на Павле, а му кажува дека тоа го направила Јелица, но таа лесно се оправдува пред него. Ноќта, Павлевица го убива соколот на Павле и повторно безуспешно ја префрла вината врз Јелица. Најпосле, Павлевица ѝ го краде ножето на Јелица и утрото го коле своето мало дете, а за злосторството ја обвинува Јелица. Кога Павле го открива крвавиот нож, ја обвинува сестрата за убиството, а потоа ја врзува на коњите кои ја растргнуваат. Притоа, таму каде што капе нејзината крв расте билје, а на местото каде паѓа нејзиното тело се појавува црква. По некоо време се разболува Павлевица која боледува девет години при што низ коските ѝ расте трева, а во тревата се кријат змии. Таа го моли Павле да ја однесе во црквата за да побара милост од Јелица, но кога се приближуваат до неа, од црквата проговара непознат глас, кој ѝ забранува да влезе внатре. Тогаш, Павлевица бара Павле да ја врзе за коњите за да ја растргнат, но таму каде што капе нејзината крв растат трње и коприви, а на местото каде паѓа нејзиното тело се појавува езеро по кое плива коњ, а по него лелајка со машко дете при што под грлото му стои мајчината рака, а во раката ножот на Јелица.
Волфсбург (појаснување)
Волфсбург може да се однесува на следново:
Географски објекти:
Луѓе:
Разно:
Паскал (програмски јазик)
Паскал (англиски Pascal) — современ програмски јазик, развиен во 70-тите години на минатиот век. За негов автор се смета швајцарскиот математичар Никлаус Вирт (Niklaus Wirth). Јазикот го добил името по францускиот математичар и хуманист од XVII век Блез Паскал (Blaise Pascal), кој ја конструирал првата машина за сметање.
Паскал e едноставен јазик, лесен за учење, разбирлив и со добра организација. Тој е тесно поврзан со поимот структурно програмирање, бидејќи е прв програмски јазик што овозможува структурно програмирање.
Денес, Паскал има широка примена. Тој се користи во образованието за изучување на програмирањето како научна дисциплина, за прегледно запишување на разни алгоритми, за решавање на математички и на технички проблеми, за изработка на апликативни програми, за графичка анимација и друго. Мошне погоден е за почетници во програмирањето, бидејќи има многу лесна синтакса и ги содржи сите основни работи што му требаат на еден почетник за да разбере како функционира структурното програмирање, иако нема толку голема примена како некои други јазици (како C, Јава и др.).
Hello World во Паскал
Hello World е многу прост пример за програма и најчесто е наведена како прва почетничка програма во прирачниците за програмски јазци. Се состои само од најважните елементи без коишто не може да се изврши програмата и печати низа од знаци: „Hello, World!“ (целта може да се постигне и со „Здраво!“, наместо англиското „Hello World“). Вака изгледа Hello World во Паскал:
Битка кај Куманово (1912)
Битката кај Куманово претставува прв поголем вооружен судир во Првата балканска војна меѓу српската и турската војска на 23 и 24 октомври 1912 година.
Во српската војска имало повеќе четнички одреди составени од македонско население, како и месни селски чети. Во турската војска, исто така, имало македонско население, особено во редифските, т.е. во резервните формации. Според планот на српската Врховна команда, првата битка со турската војска била предвидена да се води во реонот на Овче Поле, претпоставувајќи дека тука се концентрирани главните турски сили.
Српскиот план
Според планот, српската војска на 22 октомври го имала следниот распоред: Првата армија била на позициите северно од Куманово со дивизиите во два ешалона, во првиот ешалон дивизии: Моравската од први повик на линијата село Ваксинце - село Табановце и Дринската кај Сушево, еден полк бил на претстража на Николинскиот Вис и Дунавската од први повик со два полка во реонот на Младо Нагоричане, а со другите два во Старо Нагоричане. На левото армиско крило на Сртевица бил распореден четничкиот одред, што главно бил составен од македонско население, а со него командувал војводата Воин Поповиќ-Вук. Во вториот ешалон биле дивизиите: Тимочката од втори повик кај Маминци и Дунавската втори повик кај село Бугариње, додека Коњаничката дивизија се наоѓала зад Дунавската, а два нејзини ескадрона биле пред армискиот фронт. Втората армија со претходницата на Тимочката дивизија од први повик се наоѓала во реонот на Страцин. Третата армија на 23 октомври се задржала во реонот на Приштина, иако според наредбата на Врховната команда требало да го продолжи движењето за да содејствува со Првата армија.
Македонците во српските чети, како и оние во бугарските, постојано биле уфрлувани од зад грб на турската војска, или како претходница на српската војска први стапувале во вооружени судири и главно ги ослободувале селата, па и повеќето градови.
Дејствувајќи на фронтот на 1. српска армија, односно во северна и во Западна Македонија како извидница и претходница на српската војска, македонските доброволци на 20 октомври 1912 го нападнале турскиот воен логор во месноста Старец, Кумановско, заплениле големо количество оружје, а турската војска избегала. Веднаш потоа го кренале на востание речиси сето население во пошироката област, а само во Страцин се кренале 700 вооружени лица. Пред Кумановската битка се воделе жестоки борби меѓу македонското население и турската војска. Според податоците на турскиот маршал Чакмак, на 21 октомври командантот на турската 16. дивизија напишал телеграма до претпоставените, во која се наведува: Во Калиманци се водат тешки борби со македонските доброволци, ќе биде многу тешко доколку веднаш не испратите еден полк.
Поради погрешната проценка дека главните турските сили се наоѓале на Овче Поле, слабата разузнавачка и извидувачка служба и поради неправилната употреба на Коњаничката дивизија, српската 1. армија непосредно пред битката се нашла оддалечена од соседните крилни армии, била неорганизирана на позициите и со слаба организација на врските со своите дивизии. Во штабот на 1. армија се верувало дека турските сили што биле забележани тој ден во реонот на Куманово кај Новоселјани и Мургош имат задача само да го забават нејзиното движење кон Овче Поле.
Турскиот план
Спротивно од неизвесноста што владеела кај српската војска и неточните сознанија за спротивната страна, турската команда, благодарение на добро истурените предни одреди имала точни податоци за составот и за правците на движење на српските сили. Врз основа на тоа, Зеки-паша, командантот на Вардарската армија, во состав од 5. корпус (13., 15. и 16. низамска и Штипската редифска дивизија) и 6. корпус (17. низамска и битолската редифска дивизија, и 7. корпус (19. низамска, скопската редифска и коњаничката дивизија) одлучил да ја нападне српската 1. армија со 5. и со 6. корпус од линијата село Новоселјани-Орашец, опфатно од левата страна, а со 7. корпус собран околу Куманово, да ја задржува фронтално. Поради тоа, солидно ги утврдил своите единици на позициите Режановци-Црно Поле.
За тоа време, 5. и 6. корпус од реонот на Штип и на Велес со засилени маршеви пристигнувале откај Овче Поле. За обезбедување на десната страна кон српската 2. армија биле упатени 15. и 16. низамска дивизија на правците кон Кочани и Кратово. При приближувањето до реката Пчиња, Зеки-паша дознал дека 2. српска армија ги фатила позициите на Страцин, па одлучил да не го изврши опфатот на левото крило на 1. армија, туку наредил 7. корпус да остане во одбрана, 6. корпус и претходницата на 13. низамска дивизија ноќта да ја преминат Пчиња и до мугрите да ги заземат позициите на десниот брег, 5. корпус како армиска резерва да се задржи на левиот брег поради евентуална употреба на правецот кон 2. српска армија, доколку таа изврши напад кон Куманово.
Турскиот план за разместување на силите бил остварен во целост. Меѓутоа, предноста што ја имала Вардарската армија не била искористена. Утрото на 23 октомври српските извидувачи го забележале движењето на турската војска пред српските позиции, но поради маглата и слабите врски меѓу српските единици, не било утврдено дека е тоа турска војска. Во информациите на месното население немале доверба ниту, пак, му верувале на командантот на четничкиот одред дека тоа се турски сили. Командантот на 18. полк упатил два баталјона со задача да ги зароби, мислејќи дека се работи за мал број турски војници.
Првиот ден на Кумановската битка
Потоа, околу 10.30 часот на помош на Дунавската дивизија од првиот повик ѝ пристигнала Дунавската дивизија од вториот повик. Дринската дивизија го продолжила настапувањето и со поддршка на артилериски оган ја принудила 17. низамска дивизија на отстапување. Околу 12.30 часот, Дринската дивизија го зазела Ѕебрњак и го продолжила настапувањето кон Големиот Рид, загрозувајќи го левото крило на 5. корпус. Со овој напад бил пробиен фронтот на турската Вардарска армија. Околу 15 часот почнале да се повлекуваат сите турски дивизии, што значело дека Кумановската битка била завршена. Таквиот исход српската Врховна команда не го знаела. Таа и понатаму претпоставувала дека главниот судир ќе се води на Овче Поле. Поради тоа, наместо да го продолжат гонењето, српските сили напредувале само до караулата Бучар Хан кај село Бучинец, на околу 15 км од Куманово кон Скопје, каде што се сместил штабот на 1. српска армија и подготвувала план за опколување и освојување на Скопје.